1,600 จุด(อีกครั้ง)
  *หากมองการลงทุนในตลาดหุ้นเป็นเกมชิงไหวชิงพริบ “โมนิก้า” บอกได้เลยทันทีว่า นี่เป็นเกมที่แมงเม่าต้องจ่ายเพื่อเสริมสร้างปีกให้แข็งแรง ไม่เช่นนั้นก็คงไม่มีทางรู้เลยว่า หุ้นหลายตัวที่ทะยานขึ้นอย่างร้อนแรงในแต่ละเที่ยวเป็น “ของแท้” หรือ “ของเทียม” วินาทีนี้ถึงต้องเจาะให้ถึงแก่นแท้ของหุ้นที่กำลังถูกปั่นกันอย่างสนุกสนาน เพราะสิ่งที่เห็นในเที่ยวนี้ไม่ต่างอะไรกับโฆษณาชวนเชื่อนะซี
27 มิ.ย. 2560

เจาะกระดาน : โมนิก้าและทีมงาน
*หากมองการลงทุนในตลาดหุ้นเป็นเกมชิงไหวชิงพริบ “โมนิก้า” บอกได้เลยทันทีว่า นี่เป็นเกมที่แมงเม่าต้องจ่ายเพื่อเสริมสร้างปีกให้แข็งแรง ไม่เช่นนั้นก็คงไม่มีทางรู้เลยว่า หุ้นหลายตัวที่ทะยานขึ้นอย่างร้อนแรงในแต่ละเที่ยวเป็น “ของแท้” หรือ “ของเทียม” วินาทีนี้ถึงต้องเจาะให้ถึงแก่นแท้ของหุ้นที่กำลังถูกปั่นกันอย่างสนุกสนาน เพราะสิ่งที่เห็นในเที่ยวนี้ไม่ต่างอะไรกับโฆษณาชวนเชื่อนะซี
*วันนี้ถึงต้องวิเคราะห์ให้แตกฉานว่า การที่ดัชนีวิ่งขึ้นมาปิดที่ 1,585.61 จุด บวกไป 3. 25 จุด ด้วยมูลค่า 3.66 หมื่นล้านบาท โดยกองทุนขี้ตืด กับปอบผีฟ้า เข้ามาเก็บหุ้นออกมาอย่างต่อเนื่อง “โมนิก้า” ถือเป็นเกมที่นักลงทุนรู้อยู่แล้วว่า พวกนี้ทำอะไรกันอยู่? จึงรู้สึกเฉยๆ ที่ดัชนีแกว่งตัวขึ้นๆ ลงๆ ที่บริเวณ 1,580 จุด เป็นเวลาทั้งสิ้น 3 วัน และเหตุการณ์ทำนองนี้น่าจะดำเนินต่อไปอีกระยะหนึ่งนะจะบอกให้
*ประกอบกับระยะเวลา 1 เดือนที่ผ่านมา ดัชนียืนสร้างฐานเหนือระดับ 1,560 จุดประมาณ 2 สัปดาห์  ต่อจากนั้นอีก 1 สัปดาห์ใช้เวลากับฐานขยับขึ้นมายืนเหนือ 1,570 จุด “โมนิก้า” ถึงมองเป็นจังหวะของการเล่นรอบสั้นๆ จุดที่เป็นแนวต้านสำคัญบริเวณ 1,600 จุด ยังเป็นจุดที่เหมาะต่อการปล่อยของ แต่ที่แน่ๆ วันนี้ยังต้องลุ้นให้ดัชนีเดินหน้าขึ้นไปอีก เพื่อเสริมสร้างความมั่นใจของนักลงทุนไงล่ะค่ะ
*เหมือนกับในรายของ SVI กลายเป็นหุ้นที่ถูกจุดพลุขึ้นมาเล่นใหม่ ทั้งที่ของเดิมยังไม่มีอะไรแจ่มแจ๋ว แถมของใหม่ก็ไม่ใสกิ๊กอย่างที่เม้าท์กัน “โมนิก้า” ถึงสงสัยว่า การทะยานขึ้นมาปิดที่ 6.25บาท บวกไป 0.25 บาท หรือขึ้นไป 4.20% ด้วยมูลค่า 114 ล้านบาท ทั้งที่หลายอย่างยังเป็นนามธรรมอยู่เลยนั้น มันเป็นเกมที่ขึ้นด้วยปัจจัยพื้นฐาน หรือเป็นเกมลากไปออกของเหมือนที่เคยเกิดขึ้นในช่วงต้นปีที่ผ่านมาหรือเปล่านะซี
*ส่วนหุ้นขวัญใจมหาชนอย่าง EA ยังคงเป็นหุ้นที่เดินหน้าทำ new high อย่างไม่รู้จักเหน็ดรู้จักเหนื่อย “โมนิก้า” เข้าใจว่า ทั้งหมดมาจากแผนงานที่เป็นรูปธรรม บวกกับผลการดำเนินงานทำได้ค่อนข้างดี จึงเป็นแรงหนุนให้นักโหนกระแสกระโจนเข้ามาไล่ราคากันอย่างเมามัน วานนี้ถึงเห็นหุ้นทะยานขึ้นมาปิดที่ 36.50           บาท บวกไป 2  บาท หรือขึ้นไป 5.80% ด้วยมูลค่า 730 ล้านบาท มันเป็นจังหวะของการเข้าทำต่อเนื่องของแท้นะเนี่ย!
*เช่นเดียวกับในรายของ CK  วันนี้ยังคงเป็นหุ้นทีเด็ดที่น่ามองเหมือนเดิม แถมแพทเทิร์นการเล่นกับกระแสมวลมหาประชาชน เหมือนกับถอดพิมพ์รายข้างบนมาไม่ผิดเพี้ยน “โมนิก้า” ถึงอยากให้แฟนคลับจับตาดูให้ดีเป็นพิเศษ บวกกับมีการคาดหวังกำไรจะดีขึ้น ประเด็นค่า P/E ที่ระดับ 25 เท่า วานนี้ถึงเห็นหุ้นวิ่งขึ้นมาปิดที่ 29.75 บาท บวกไป 0.50 บาท หรือขึ้นไป 1.70% ด้วยมูลค่า 717 ล้านบาท มันเป็นจังหวะของการบวกให้เต็มที่หรือเปล่า? ลองกลับไปถามภรรยาที่บ้านดูก่อนเคาะขวาก็ได้นะคะ
*ไหนๆ ก็เม้าท์ถึงหุ้นที่มีค่า P/E ไม่สูงมากเกินไปทั้งที “โมนิก้า” ก็อยากให้แฟนคลับหันกลับไปดูในรายของ GIFT เพื่อเป็นทางเลือกหลักในช่วงตลาดหุ้นเทกตัวขึ้นรอบใหม่ และเหตุผลของการเม้าท์มอยในครั้งนี้ก็มาจากเรื่องผลงานเข้าตากรรมการสุดๆ ไม่มีเรื่องอื่นให้คิดปวดกบาล “โมนิก้า” ถึงเห็นเหล่านักเล่นไล่ราคาหุ้นกันอุตลุด จนหุ้นขึ้นมาปิดที่ 7.15 บาท บวกไป 0.25 บาท หรือขึ้นไป 3.60% ด้วยมูลค่าเกือบ 76 ล้านบาท แสดงว่า น่าจะมีมิตรรักแฟนเพลงเหนียวแน่นสุด และสามารถมองไปถึงยอดเก่า 7.60 บาทได้นะพ่อคุณ
*ส่วนที่นิยมเล่นเกมโหดอย่าง BROCK  “โมนิก้า” ถือเป็นหุ้นที่เหมาะสำหรับคนที่มีลักษณะ “ลางเนื้อชอบลางยา” (แปลว่าอะไรไม่รู้ ถ้าอยากรู้ไปหาแปลกันเอาเอง) ก็ในเมื่อมันเห็นกันอยู่ทนโท่ว่า นี่เป็นเพียงแค่เหตุการณ์เดิมๆ ในอดีต ต่อจากนั้นนำมาเล่าใหม่ โดยที่เนื้อในกลวงโบ๋เหมือนเดิมทุกอย่าง บวกกับไม่มีนวัตกรรมอะไรใหม่ๆ ที่แสดงถึงการเติบโตอย่างยั่งยืน จึงอยากจะถามว่า การทะยานขึ้นมาปิดที่ 3.20 บาท บวกไป 0.28 บาท หรือขึ้นไป 9.60% ใช่การลากไปเชือดหรือเปล่า?
*เหมือนกับในรายของ GC หากอธิบายการทะยานขึ้นมาปิดที่ 7.50 บาท บวกไป 0.85 บาท หรือขึ้นไป 12.80% ด้วยมูลค่า 260 ล้านบาท เกิดจากหุ้น “ลงแรงเลยเด้งแรง” เดี๊ยนถือเป็นคำอธิบายที่พอฟังได้ แต่ต้องอธิบายเพิ่มเติมอีกนิดหน่อยคือ เป็นแค่ระยะสั้นๆ เพราะเหตุผลในเชิงพื้นฐานไม่สามารถอธิบายอะไรได้ วันนี้ถึงต้องปล่อยให้เล่นเก็งกำไรกันอย่างสุดโต่งไปเลย..จริงไหมตัวเอง!
*ตบท้ายกันที่ IRPC หุ้นทีเด็ดที่ “โมนิก้า” ชอบเม้าท์มอยเป็นประจำ ล่าสุดก็ไม่ทำให้ผิดหวัง เมื่อแรงซื้อเริ่มไหลกลับเข้ามาเป็นจำนวนมากอีกครั้ง หุ้นถึงวิ่งขึ้นมาปิดที่ 5.30 บาท บวกไป 0.15 บาท หรือขึ้นไป 2.90% ด้วยมูลค่า 1.30 พันล้านบาท  มันเป็นอะไรที่น่าสนใจมากๆ และเมื่อคิดบนฐานความคิดของค่า P/E ที่ระดับ 11.60 เท่า บวกกับยอดเก่าอยู่แถว 5.70 บาท มันเป็นอะไรที่น่าตามไปดูสุดๆ..รักนะ..จุ๊บ..จุ๊บ!